मेजबान बांसवाड़ा को मिली जनरल चैंपियनशिप
युवा महोत्सव के तहत चल रहीं खेलकूद सांस्कृतिक प्रतियोगिताओं के समापपन के दौरान विजेता छात्र और अतिथि।
भास्कर संवाददाता|बांसवाड़ा
जिलाखेल स्टेडियम में युवा मामले एवं खेल विभाग की ओर से आयोजित तीसरे राज्यस्तरीय जनजाति ग्रामीण युवा महोत्सव के तहत चल रहीं तीन दिवसीय खेलकूद सांस्कृतिक प्रतियोगिताओं को बुधवार को एथेलेक्टिक्स स्पर्द्धाओं के साथ विराम लगा।
समापन समारोह में विजेताओं को पुरस्कृत करने के साथ ओवरऑल बेहतर प्रदर्शन पर मेजबान बांसवाड़ा को जनरल चैंपियनशिप दी गई। इससे पहले समारोह में मुख्य अतिथि सभापति मंजूबाला पुरोहित ने खिलाड़ियों का आह्वान किया कि वे अपने लक्ष्य के लिए संकल्पित होकर खेल में कुशलता प्राप्त करने के लिए प्रयास करें।
अध्यक्षता करते हुए एडीएम हिम्मतसिंह बारहठ ने जिले में सीमित संसाधनाें के बावजूद खिलाड़ियों के बेहतर प्रदर्शन को सराहा और आगे भी इसी तरह खेल-कौशल को निखारकर अपना क्षेत्र का नाम रोशन करने की सीख दी। उन्होंने मयूर मिल प्रबंधन से खेल मैदान के समतलीकरण के लिए सहयोग की अपेक्षा कर भामाशाहों से खिलाड़ियों की मदद के लिए आगे आने का आह्वान किया। विशिष्ट अतिथि मयूर मिल के उप मुख्य संचालक नरेश कुमार बहेड़िया ने पद्मश्री लिंबाराम और श्यामलाल का उदाहरण देेकर कहा कि इस अंचल के खिलाड़ियों ने अभावों के बावजूद अंतरराष्ट्रीय पटल पर अपने खेल कौशल का लोहा मनवाया है। उन्होंने खेल मैदान समतलीकरण करवाने का आश्वासन देकर प्रस्ताव भिजवाने का आग्रह किया। समारोह में राजस्थान युवा बोर्ड के सदस्य सचिव के.सी.पहाड़िया, सुरेंद्रसिंह निनामा, अंतरराष्ट्रीय तीरंदाज लिंबाराम, तीरंदाज श्यामलाल, नृपजीतसिंह जुगनू, जयंतीलाल, गणेशलाल तंवर सहित कई विशिष्टजन मंचासीन थे। शुरुआत में स्वागत संबोधन नोडल अधिकारी वरिष्ठ खेल अधिकारी महेश सैनी जिला खेल अधिकारी धनेश्वर मईड़ा ने दिया। समारोह के दौरान खिलाड़ियों ने आकर्षक नृत्य प्रस्तुतियां भी दी। प्रतियोगिताओं में 6 जिलों के 800 से अधिक खिलाड़ियों ने प्रतियोगिताओं में भाग लिया। संचालन बृजमोहन तूफान ने किया।
विजेताओंको नवाजा, नकद पुरस्कार बैंक खातों में
समारोहमें प्रतियोगिता के तहत विभिन्न खेलों में विजेताओं को पुरस्कृत किया गया। खिलाड़ियों को स्मृति चिह्न दिए गए, जबकि नकद पुरस्कार विजेताओं के बैंक खातों में जमा होंगे। प्रतियोगिता के तहत पुरुष वर्ग में आयोजित फुटबाॅल, हॉकी, खो-खो वालीबॉल प्रतियोगिता में उदयपुर विजेता रहा, जबकि क्रमशः बांसवाड़ा, डूंगरपुर, बांसवाड़ा उपविजेता रहे। कबड्डी में बारां विजेता उदयपुर उपविजेता रहे। महिला वर्ग में आयोजित प्रतियोगिताओं में हॉकी में उदयपुर विजेता डूंगरपुर उपविजेता, खो-खो में बारां विजेता बांसवाड़ा उपविजेता, कबड्डी वॉलीबाल में डूंगरपुर विजेता बांसवाड़ा उपविजेता रहे। प्रतियोगिता में समग्र रूप से बेहतरीन प्रदर्शन के आधार पर बांसवाड़ा जिले को जनरल चैम्पियनशिप की ट्राॅफी प्रदान की गई।
bho_Deva hin_Deva bho_Deva hin_Deva hin_Deva hin_Deva hin_Deva awa_Deva